PATVIRTINTA

Prezidento Jono Žemaičio gimnazijos

direktoriaus 2023 m. rugsėjo 13 d.

įsakymu Nr. V1-78

**PREZIDENTO JONO ŽEMAIČIO GIMNAZIJOS VAIRUOTOJO PAREIGYBĖS APRAŠYMAS**

**I SKYRIUS**

**PAREIGYBĖ**

1. Vairuotojas yra priskiriamas kvalifikuotų darbuotojų grupei.

2. Pareigybės lygis - C.

3. Pareigybės paskirtis: techniškai tvarkingu mokykliniu autobusu saugiai ir laiku vežioti mokinius į/iš gimnazijos ir kitais ugdymo tikslais bei maršrutais, nurodytais gimnazijos direktoriaus įsakyme.

4. Vairuotojas tiesiogiai pavaldus direktoriaus pavaduotojui ūkio reikalams.

**II SKYRIUS**

**SPECIALŪS** **REIKALAVIMAI** **ŠIAS** **PAREIGAS** **EINANČIAM** **DARBUOTOJUI**

5. Vairuotojo kvalifikacijai keliami šie reikalavimai:

5.1. ne žemesnis kaip vidurinis išsilavinimas ir įgytas B ir D kategorijos kelių transporto priemonės vairuotojo pažymėjimas;

5.2. turėti ne mažesnę kaip dvejų metų vairavimo patirtį;

6. Vairuotojas turi žinoti ir išmanyti:

6.1. kelių eismo taisykles ir praktiškai jomis vadovautis;

6.2. vairuojamo autobuso įrengimo, veiklos principus ir naudojimo bei priežiūros ypatybes;

6.3. maršruto, kuriuo jis važinės ypatumus, sustojimų vietas, mokinių skaičių, pavojingus kelio ruožus;

6.4. mokinių vežimo ypatybes poilsio dienomis, ekskursijų metu, prasidėjus rudens ir žiemos sezonui bei nepalankiomis oro sąlygomis;

6.5. kaip jam elgtis eismo įvykio metu, mokėti suteikti pirmąją medicinos pagalbą nukentėjusiems nelaimingo atsitikimo metu;

6.6. kaip elgtis autobuse kilus gaisrui;

6.7. gebėti naudotis žemėlapiais ir navigacijos prietaisais.

7. Vairuotojas privalo vadovautis Kelių eismo taisyklėmis, kitais teisės aktais, reglamentuojančiais kelių transporto eismą, gimnazijos nuostatais ir darbo tvarkos taisyklėmis, gimnazijos direktoriaus įsakymais, šiuo pareigybės aprašymu.

**III SKYRIUS**

**ŠIAS** **PAREIGAS** **EINANČIO** **DARBUOTOJO** **FUNKCIJOS**

8. Vairuotojo funkcijos:

8.1. atvykti į darbą nustatytu laiku, pailsėjusiam, blaiviam;

8.2. patikrinti autobuso techninę būklę; tikrinimo metu ypatingą dėmesį atkreipti į:

8.2.1. autobuso kuro sistemos, šildymo ir tepimo sistemų būklę;

8.2.2. stabdžių ir vairo būklę;

8.2.3. autobuso vidaus apšvietimo, signalizavimo, kontrolinių prietaisų darbą;

8.2.4. artimųjų ir tolimųjų šviesų žibintų, gabaritinių ir stovėjimo šviesų, posūkio rodiklių ir kt. veikimą;

8.3. patikrinti, ar autobuse yra pirmosios pagalbos vaistinėlė, pirminės gaisro gesinimo priemonės, avarinio sustojimo ženklas arba mirksintis raudonas žibintas, autobuso remontui kelionėje reikalingi įrankiai ir atsarginės dalys;

8.4. patikrinti, ar autobuso duslintuvo vamzdis tvarkingas, ar išmetamos dujos nepateks į autobuso saloną;

8.5. patikrinti autobuso padangų būklę, ar slėgis jose atitinka norminį;

8.6. patikrinti, ar iš autobuso nesisunkia vanduo/aušinimo skystis, kuras, tepalas, ar nestringa durų uždarymo mechanizmas;

8.7. pasirūpinti, kad ant autobuso priekinės ir užpakalinės dalies būtų pritvirtinti kvadratiniai geltonos spalvos skiriamieji ženklai su raudonu apvadu ir juodu kelio ženklo simboliu VAIKAI, kad ant autobuso šono būtų užrašas MOKYKLINIS;

8.8. jeigu autobusas nešvarus, privalo išvalyti jo saloną, nuplauti autobuso išorę;

8.9. išvykstant į kelionę, su savimi turėti vairuotojo pažymėjimą, transporto priemonės registravimo liudijimą ir jos valstybinės techninės apžiūros dokumentą, įstatymų nustatytą draudimo dokumentą, gimnazijos direktoriaus įsakymą, kelionės lapą, maršruto tvarkaraštį ir kitus būtinus dokumentus;

8.10. kelių eismą kontroliuojantiems pareigūnams pareikalavus, pateikti atitinkamus dokumentus;

8.11. laiku ir saugiai nuvežti mokinius į paskirties vietą;

8.12. laukti mokinių nustatytose autobuso sustojimo vietose – stotelėse;

8.13. užtikrinti, kad mokiniai galėtų saugiai įlipti ir išlipti iš autobuso nustatytose sustojimo vietose pagal mokinių gyvenamąją vietą;

8.14. stebėti mokinius, kad jie įliptų į autobusą ir išliptų iš jo autobusui sustojus. Įlipus mokiniams, patikrinti, ar autobuso durelės gerai uždarytos;

8.15. reikalauti, kad mokiniai liptų į autobusą ir išliptų iš jo tvarkingai, teikdami pirmenybę jaunesnio amžiaus mergaitėms ir berniukams bei neįgaliems asmenims;

8.16. reikalauti iš mokinių laikytis mokinių elgesio taisyklių, neleisti smurtauti, tyčiotis, triukšmauti, vartoti necenzūrinius žodžius, narkotines ar psichotropines medžiagas, šiukšlinti ir pačiam elgtis kultūringai: nerėkti, nesikeikti, nerūkyti autobuse bei kt.;

8.17. mokinius vežti su nuolat įjungtomis artimosiomis žibintų šviesomis; avarinę signalizaciją (žiburėlius) įjungti sustojus, kai mokiniai įlaipinami ar išlaipinami;

8.18. išlaipinti mokinius taip, kad jiems nereikėtų pereiti kelio; jeigu tokios galimybės nėra, išlipantiems iš autobuso mokiniams paaiškinti, kad į kitą kelio ar gatvės pusę galima eiti tik nuvažiavus autobusui ir tik per pėsčiųjų perėją, o jeigu tokios nėra, eiti stačiu kampu, įsitikinus, kad arti nėra važiuojančių transporto priemonių;

8.19. vežti mokinius labai atidžiai, pasirinkti saugų greitį, nepradėti staigiai važiuoti ir staigiai stabdyti, išskyrus atvejus, kai staigus stabdymas būtinas avarijai išvengti;

8.20. vežant mokinius atidžiai stebėti šviesoforų, eismą reguliuojančių pareigūnų signalus, kelio ženklus, kelių ženklinimą, autobuso mechanizmų ir prietaisų darbą;

8.21. važiuoti per nesaugomą geležinkelio pervažą tik įsitikinus, kad neartėja traukinys. Per saugomą geležinkelio pervažą reikia važiuoti tik tada, kai užtvaras pakeltas, šviesoforas išjungtas arba jame šviečia žalia šviesa, ir įsitikinus, kad neartėja traukinys;

8.22. dėl gedimo autobusui sustojus geležinkelio pervažoje, vairuotojas privalo nedelsdamas išlaipinti mokinius, bandyti nustumti autobusą, o jeigu tai padaryti neįmanoma ir girdisi artėjančio traukinio bildesys, reikia gestais signalizuoti garvežio mašinistui apie pavojų;

8.23. vairuotojas privalo:

8.23.1. nevežti mokykliniu autobusu pašalinių asmenų (atsitiktinių pakeleivių, gimnazijos darbuotojų, mokinių tėvų, globėjų, rūpintojų, giminaičių ir kt.), kurie neįrašyti gimnazijos direktoriaus įsakyme;

8.23.2. nevežti daugiau mokinių, negu mokykliniame autobuse yra sėdimų vietų;

8.23.3. sugedus autobusui arba įvykus nelaimei, nepalikti mokinių be priežiūros; įvykus nelaimei, jeigu yra sužeistų, nedelsiant kviesti greitąją pagalbą ir policiją, pačiam suteikti pirmąją pagalbą nukentėjusiems, o sugedus autobusui, kuriuo toliau tęsti kelionės neįmanoma, mokinius išleisti vykti į gimnaziją ar namus tik su lydinčiu suaugusiu gimnazijos darbuotoju (draudžiama palikti mokinius vienus arba vienus išleisti savarankiškai vykti į gimnaziją ar namus);

8.23.4. apie įvykusią nelaimę nedelsiant pranešti gimnazijos administracijai;

8.24. kad autobuse nekiltų gaisras, vairuotojas privalo:

8.24.1. neleisti susikaupti ant autobuso variklio ir jo karterio dulkėms, susimaišiusioms su kuru ir tepalais;

8.24.2. nenaudoti atviros ugnies arti kuro sistemos ir kuro bako;

8.24.3. gerai prižiūrėti autobuso elektros įrenginius;

8.25. jeigu autobuse kilo gaisras, reikia nedelsiant evakuoti iš jo mokinius į saugią vietą ir gesinti ugnies židinį turimomis priemonėmis (gesintuvu, nedegiu audeklu, smėliu ir kt.);

8.26. privalo kasdien aiškiai ir įskaitomai pildyti kelionės dokumentus, periodiškai atlikti autobuso techninę priežiūrą, laiku šalinti gedimus, galinčius turėti įtakos eismo saugumui, nustatytu periodiškumu paruošti ir pristatyti autobusą techninei apžiūrai;

8.27. baigęs darbą, transporto priemonę pastatyti į gimnazijos direktoriaus įsakymu paskirtą vietą;

8.28. mokinių atostogų metu arba kitais atvejais, kai nereikia vežti mokinių autobusu, atlieka kitus darbus: gimnazijos patalpų remontą, tvarko gimnazijos aplinką, tvarko ir palaiko švarą gimnazijos garaže, vykdo kitas teisėtas tiesioginio vadovo paskirtas užduotis

8.29. esant reikalui atlieka kitus gimnazijos administracijos nurodytus darbus;

8.30. negalėdamas atvykti į darbą dėl ligos ar kitų svarbių priežasčių, iš anksto pranešti apie tai savo tiesioginiam vadovui.

**IV SKYRIUS**

**ATSAKOMYBĖ**

9. Vairuotojas atsako už:

9.1. patikėtų pareigų sąžiningą ir tikslų vykdymą;

9.2. vairavimą neblaiviam, apsvaigusiam nuo alkoholio, narkotikų ar kitokių narkotinių ar psichotropinių medžiagų;

9.3. įvykdytą avariją, dėl ko buvo sudaužytos transporto priemonės, buvo mokinių ar kitų žmonių aukų;

9.4. saugaus greičio nepasirinkimą, dėl ko autobusas nuriedėjo nuo kelkraščio, apvirto ir buvo lengvai ar sunkiai (mirtinai) sužaloti mokiniai;

9.5. pažeistą darbo drausmę, dėl ko mokiniai laiku nebuvo nuvežti į paskirties vietą;

9.6. mokinių saugumo neužtikrinimą autobuse (leido smurtauti, tyčiotis, vartoti narkotines ar psichotropines medžiagas, necencūrinius žodžius ir kitaip netinkamai elgtis) ir išlipus iš autobuso (neperspėjo, kaip saugiai pereiti gatvę ir leido smurtauti, tyčiotis, vartoti narkotines ar psichotropines medžiagas, necencūrinius žodžius ir kitaip netinkamai elgtis).

10. Vairuotojas už savo pareigų netinkamą vykdymą atsako darbo tvarkos taisyklių ir Lietuvos Respublikos įstatymų nustatyta tvarka.

11. Vairuotojas už darbo drausmės pažeidimus gali būti atleistas iš darbo.

\_\_\_\_\_\_\_\_\_\_\_\_\_\_\_\_\_\_\_\_

Su pareigybės aprašymu susipažinau

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)